Chilipiruri după Black Friday. Speculanții vând produsele la suprapreț pe niște site-uri obscure.
Device-urile cu reduceri mari de Black Friday apar la suprapreț pe site-uri obscure. Consolele Playstation 5 și Xbox X se mai găsesc doar pe Olx și eBay, la suprapreț. Unele persoane s-au trezit că au primit alte produse în afara celor comandate.
Perioada de după Black Friday e momentul preferat al speculanților. Au împușcat chilipiruri și acum vând produsele la suprapreț pe niște site-uri obscure. E o practică des întâlnită și la noi.Un laptop de 4.000 de lei, redus la 2200 de Black Friday e de vânzare acum cu 3000 lei pe pe un site de anunțuri. Sau un telefon Samsung, care la reducere era 1500 de lei, e 2400 de lei pe OLX. Dar să vezi fenomenul ăsta pe eBay! Consolele abia apărute, vândute de samsari, ajung să coste dublu.Brian Altano: "Iată aici. Consolă vândută pentru 1.300 de dolari! Ceea ce e trist. E una să vezi oameni care listează produsele și speră să prindă ceva și alta să vezi să se și cumpere! Uite, 8 console vândute cu 1.900 de dolari. Trist!". Nu doar cei care n-au prins consola au fost mai puțin norocoși. Un ghinionist a comandat Playstation 5 pe Amazon și a primit, de fapt, o friteuză!